Tenna-as : - Ay ameḍlus uqerruy, anda tella tqeddidt id-tewwiḍ ? yenna-ya : - A tuɛwijt n tmeggarṭ, anda llan waman i d-tewwiḍ ? tenna-as : - Ay aferkakkac iḍarren,anda tella taqeddidt i d-tewwiḍ ? Iḍ-nni, azekka wayeḍ tgureb ɣer uxxam-nsen, deg wass-nni d ifker iqqim s ufell n weblaḍ icudd aseqqun. Amezwaru i d-iɛeddan zzat-s d aserdun, yenna-as : - D acu i k-yuɣen, a ɛemmi afekrun, teqqimed s ufell n weblaḍ tcuddeḍ aseqqun ? -D tameṭṭut i iyi-igurben . -A nruḥ a k-tt-id-nerr ? -Wellah ur nuksan ! Iruḥ ɣer lɣar-nni n tfekrett, yebda asqerbeb.Tenna-as-d : -Menhu i d-yesqerbuben deg lɛecc-iw, iger-d aqeclaw deg imensi? yenna-as : -D serdun ben serdun i ittɛebbin mya d llu ḥ . Tennaas-d : -Ukan d serdun ben serdun i ittɛebbin mya d llu ḥ, ur tettra ḥe ḍ d inebgi ad tawwiḍ amkan-ik ifuḥ ! Ittru, ibeddel ssuq. Iɛedda-d yesɣi, yenna-as-d : -D acu i kyuɣen, a ɛemmi afekrun, teqqimeḍ s ufell n weblaḍ tcuddeḍ aseqqun ? -D tameṭṭut i iyi-igurben . -A nruḥ ak-tt-id-nerr ? -Wellah ur nuksan ! Iruḥ,yebda asqerbeb ɣer lɛeccis. -Menhu i iyi-d-isqerbuben deg lɛecc-iw, iger-d aqeclaw deg yimensi-w ?